سشیلا تیریا

سشیلا تیریا (6 فروری 1956ء – 1 فروری 2026ء)، ایک بھارتی سیاست دان تھیں جن کا تعلق انڈین نیشنل کانگریس سے تھا۔ وہ اڈيشا سے بھارتی پارلیمان کے ایوانِ بالا راجیہ سبھاکی رکن رہیں۔ اس کے علاوہ وہ دو بار لوک سبھا کے لیے بھی منتخب ہوئیں۔ وہ قبائلی حقوق اور خواتین کی بہبود کے لیے اپنی کوششوں کی وجہ سے جانی جاتی تھیں۔

 ابتدائی زندگی اور تعلیم 
سشیلا تیریا 6 فروری 1956ء کو ریاست اڈیشہ کے ضلع میوربھنج کے گاؤں کالاپور میں پیدا ہوئیں۔ ان کے والد کا نام روپ نارائن تیریا تھا۔ انھوں نے اتکل یونیورسٹی سے بی اے کی ڈگری حاصل کی۔

 سیاسی کیریئر 
سشیلا تیریا نے کم عمری میں ہی سیاست میں قدم رکھا اور پسماندہ طبقات و قبائل کی فلاح و بہبود کے لیے کام کیا۔ وہ 1986ء میں پہلی بار میوربھنج حلقے سے لوک سبھا کے لیے منتخب ہوئیں۔1994ء میں وہ دوسری مرتبہ لوک سبھا کی رکن بنیں۔ اور 2006ء میں انھیں راجیہ سبھا کے لیے منتخب کیا گیا، جہاں انھوں نے 2012ء تک خدمات انجام دیں۔
وہ کانگریس پارٹی کے مختلف تنظیمی عہدوں پر بھی فائز رہیں اور یوتھ کانگریس کی نائب صدر اور آل انڈیا کانگریس کمیٹی کی جنرل سکریٹری بھی رہیں۔
 وفات 
سشیلا تیریا کا انتقال 1 فروری 2026ء کو ریاست اڈیشہ کے دار الحکومت بھوبنیشور کے ایک نجی ہسپتال میں ہوا۔ وہ طویل عرصے سے علیل تھیں۔ ان کی وفات پر اڈیشہ کے وزیر اعلیٰ اور دیگر اعلیٰ سیاسی قیادت نے گہرے دکھ کا اظہار کیا۔Senior Odisha Congress Leader, Former MP Sushila Tiriya Passes Away at 70

 حوالہ جات 

زمرہ:اڑیسہ سے انڈین نیشنل کانگریس کے سیاست دان
زمرہ:اڑیسہ سے راجیہ سبھا کے ارکان
زمرہ:اڑیسہ سے لوک سبھا کے ارکان
زمرہ:اڑیسہ کی خواتین سیاست دان
زمرہ:بیسویں صدی کی بھارتی سیاست دان خواتین
زمرہ:بیسویں صدی کے بھارتی سیاست دان
زمرہ:دسویں لوک سبھا کے ارکان
زمرہ:راجیہ سبھا کی خواتین ارکان
زمرہ:ضلع میوربھنج کی شخصیات
زمرہ:گیارہویں لوک سبھا کے ارکان
زمرہ:لوک سبھا کی خواتین ارکان
زمرہ:1956ء کی پیدائشیں
زمرہ:2026ء کی وفیات